L’artista burjassotense Nacho Mawe, nominat per a ser Millor Artista Urbà 2023
2025-07-24

Pròximament, la Plataforma IAMRAP.es entregarà els premis als 10 millors writers 2023. I, entre els nominats al Millor Artista Urbà, en grafiti, pels seus murals i la seua divulgació artística en els seus vídeos, està el burjassoter Nacho Mawe.

Tal com assenyalen en la web dels premis, on també es pot votar a Mawe, un altre any més, el grafiti havia de ser present en els premis dedicats a visibilitzar als artistes de Hip hop nacional, els IAMRAP AWARDS. Una categoria que no podia faltar per a donar visibilitat a l’apartat més artístic de la cultura.

Els organitzadors dels premis descriuen la nominació de Nacho Mawe per “el combo de realisme en sec de Mawe, amb una gamma tipogràfica de bojos, genera un efecte molt personal i recognoscible en el seu art. El valencià dedica, a més, molt esforç a la divulgació artística, element que influeix també en què apreciem el seu treball de cara a la seua nominació en esta categoria”.